Det er de mange alvorlige ulykker med scootere der nu har fået politiet til at skærpe indsatsen. Senest blev en 14-årig dreng dræbt og en 15-årig dreng alvorlig kvæstet i en knallertulykke ved Sindal. Omkring 30 knallertkørere blev i går taget af Nordjyllands Politi i Aalborg. De fleste for at køre på en ulovlig knallert. Derudover blev der taget 4 for at køre med for meget sprit i blodet og endelig blev 2 taget på stjålne knallerter. Nordjyllands Politi regner med at de kunne have taget langt flere hvis de havde optrådt i civil. - Så snart de ser en motorcykelbetjent derude, så er SMS kæden i gang blandt de unge mennesker, og så alle i området advaret, siger Claus Serup, Politiassistent, Færdselspolitiet i Aalborg, til TV2/NORD.

Referat:
Razzia mod knallerter i Aalborg i går gav stort udbytte.